gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 7192, del 15-01-2014 (2013/12858)

Notificació de la sentència dictada en el juí verbal número 1332/2012.
----------------------------------------------------------------------

### Dades del document

Número de DOGV
:   7192

Data del DOGV
:   15-01-2014

Secció del DOGV
:   IV. ADMINISTRACIÓ DE JUSTÍCIA

Número del document
:   2013/12704


Organisme emissor
:   Jutjat de Primera Instància Número 1 de Castelló de la Plana

Tipus de document
:   Edicte

Notificació de la sentència dictada en el juí verbal número 1332/2012. [2013/12646]  
«Sentència número 150/2013  
Castelló de la Plana, 7 d'octubre de 2013  
José Antonio Orea Martínez, magistrat jutge del Jutjat de Primera Instància número 1 de Castelló de la Plana, he vist estes actuacions de juí verbal sobre la reclamació d'una quantitat, seguides davant d'este Jutjat amb el número 1332 de l'any 2012, a instàncies de Bankia, SA, representat per la procuradora Eva M.ª Pesudo Arenós i assistit pel lletrat Pablo Domínguez Camarero, contra Fernando Gallego Torres i María Domínguez Quinta.  
Dispositiva  
Estime la demanda interposada per Bankia, SA, contra Fernando Gallego Torres i María Domínguez Quinta, i condemne els demandats que paguen a la demandant tres mil tres-cents noranta-tres euros amb vint-i-cinc cèntims (3.393,25 ?), més els interessos produïts des del 13 de juliol de 2010, i que es produïsquen fins al pagament complet del que deuen, al tipus pactat de demora, i les costes causades.  
Notifiqueu la present sentència a les parts personades; en contra es pot interposar un recurs d'apel·lació dins del termini de 20 dies des de l'endemà de la notificació.»  
I atés que els demandats, Fernando Gallego Torres i María Domínguez Quinta, es troben en parador desconegut, expedisc este edicte a fi que els valga de notificació de forma deguda.  
  
Castelló de la Plana, 7 d'octubre de 2013.- La secretària judicial: Ana Isabel Yagües Ribes.
Diari Oficial de la Generalitat Valenciana


Sumari del DOGV 7223, del 27-02-2014 (2014/1660)

Notificació de resolució de recurs d'alçada. Expedient sancionador número 462008SAT000679 i altres.
---------------------------------------------------------------------------------------------------

### Dades del document

Número de DOGV
:   7223

Data del DOGV
:   27-02-2014

Secció del DOGV
:   V. ANUNCIS - C) ALTRES ASSUMPTES

Número del document
:   2014/1660


Organisme emissor
:   Conselleria d'Economia, Indústria, Turisme i Ocupació

Tipus de document
:   Anunci

Notificació de resolució de recurs d'alçada. Expedient sancionador número 462008SAT000679 i altres. [2014/1660]  
Per la present es notifica a les empreses que a continuació s'indiquen, a les quals la Inspecció Provincial de Treball va practicar actes d'infracció que van donar lloc a expedient sancionador, les resolucions dels quals van ser notificades i, resolts els recursos d'alçada, no van poder ser notificades les seues resolucions per haver desaparegut, haver canviat de domicili o altres causes anàlogues, segons el que disposa l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
  
Expedient Empresa Últim domicili conegut Població  
462008SAT000679 Urbanizaciones Josman, SL Mas del Jutge, 7 Torrent  
032009SAT000370 Akron Projects, SL C/ Vall del Biar, 12. P. Barranc Fondo La Nucia  
032009SAT000047 Almif Instalaciones de Parquet, SL C/ Dolores, 22, baixos, P 5 Mutxamel  
032009SAT000305 Promicons XXI Constructora, SL C/ Camino de Alicante, 1, baixos Cieza  
462008SAT000717 Urbecon Mediterraneo, SL Parcel·la 2. Polígon industrial 2 Senyera  
462009SAT000095 Creaciones Royal SL C/ Jaume I, 89. Polígon industrial la Pasqualeta Paiporta  
462008SAT000869 Carmen Pascual Argenti C/ Colom, 35 Marines  
462008SAT000718 Construcciones Crisja, SL C/ José Esteve Olcina, 6 L'Olleria  
462008SAT000578 Construcciones Ris S. Coop. V. C/ Sant Pere, baixos A Albal  
462008SAT000712 Heise, SL Plaça Dos de Maig, 3 Paterna  
  
  
  
A les empreses indicades se'ls fa saber que, en el termini de dos mesos a partir de la publicació d'este edicte, podran impugnar les resolucions directament davant de l'orde jurisdiccional social mitjançant demanda davant del jutjat del social competent territorialment (articles 10.4 i 69 de la Llei 36/2011, de 10 d'octubre, Reguladora de la Jurisdicció Social) i a estos efectes podran examinar en el termini indicat l'expedient que es troba en la Direcció Territorial d'Economia, Indústria, Turisme i Ocupació de la província corresponent. Tot això sense perjuí de qualsevol altre recurs que es considere oportú.  
  
València, 19 de febrer de 2014.- El director general de Treball, Cooperativisme i Economia Social: Felipe Codina Bellés.
Diari Oficial de la Generalitat Valenciana


Sumari del DOGV 7260, del 24-04-2014 (2014/3400)

Notificació de la sentència dictada en el procediment ordinari número 1385/2012.
--------------------------------------------------------------------------------

### Dades del document

Número de DOGV
:   7260

Data del DOGV
:   24-04-2014

Secció del DOGV
:   IV. ADMINISTRACIÓ DE JUSTÍCIA

Número del document
:   2014/3400


Organisme emissor
:   Jutjat de Primera Instància Número 19 de València

Tipus de document
:   Edicte

Notificació de la sentència dictada en el procediment ordinari número 1385/2012. [2014/3400]  
En el procediment ordinari número 001385/2012 que es tramita en este jutjat, promogut per Conway The Convenience Company, SA, contra Gloria Ferrer Usieto, sobre ordinaris, s'ha dictat la següent sentència en data 29 de maig de 2013.  
  
«Estime la demanda interposada per la representació processal de Conway The Convenience Company, SA, contra Gloria Ferrer Usieto, i condemne la part demandada a abonar a l'actor la quantitat de 9.268,27 euros, més els interessos de l'article 7.2 de la Llei 3/2004, de 29 de desembre, des de l'última liquidació, amb imposició de les costes causades en este procediment.  
Contra la present resolució es pot interposar un recurs d'apel·lació en el termini de 20 dies des de la seua notificació».  
  
El que es notifica per edictes a la demandada Gloria Ferrer Usieto als efectes procedents.  
  
València, 14 d'abril de 2014.- La secretària judicial: Marta Donet Casal.
Diari Oficial de la Generalitat Valenciana


Sumari del DOGV 7216, del 18-02-2014 (2014/1244)

Notificació de la sentència dictada en el procediment ordinari número 867/2012.
-------------------------------------------------------------------------------

### Dades del document

Número de DOGV
:   7216

Data del DOGV
:   18-02-2014

Secció del DOGV
:   IV. ADMINISTRACIÓ DE JUSTÍCIA

Número del document
:   2014/1244


Organisme emissor
:   Jutjat de Primera Instància Número 25 de València

Tipus de document
:   Edicte

Notificació de la sentència dictada en el procediment ordinari número 867/2012. [2014/1244]  
En el procediment ordinari 867/2012, seguit a instàncies de Carmen Peris Sáez contra Promociones Sociales Valencianas, SA (PROSOVAL), s'ha dictat la sentència que té la dispositiva que, literalment, és com seguix:  
  
«Dispositiva  
Estime la demanada interposada per Carmen Peris Sáez contra Promociones Sociales Valencianas, SA, declare que la vivenda situada al carrer del Pintor Pinazo, número 1, planta 4, porta 7, de Burjassot (abans carrer en projecte, prolongació del carrer Auxili Social), finca registral 14154 del Registre de la Propietat de Burjassot, i la plaça de garatge número 5, en la planta soterrani del mateix immoble, amb façana que dóna a l'actual carrer de Castelló, finca registral 14512 del Registre de la Propietat de Burjassot, són propietat de la part actora per prescripció adquisitiva, i condemne la part demandada a atindre's a esta declaració, i ordene la cancel·lació de les inscripcions de domini a favor de Promociones Sociales Valencianas, SA, respecte a les finques indicades. Els drets de domini assenyalats s'han d'inscriure a favor de Carmen Peris Sáez. I tot això amb imposició de costes a la part demandada.  
  
Mode d'impugnació: mitjançant un recurs d'apel·lació davant de l'Audiència Provincial de València (art. 455 LECn).  
El recurs s'ha d'interposar davant del tribunal que haja dictat la resolució que s'impugna dins del termini de 20 dies hàbils, comptadors des de l'endemà de la notificació (art. 458 de la Llei 37/2011, de 10 d'octubre, de Mesures d'Agilització Processal). Així mateix, per a la interposició és necessària la consignació de 50 euros en el compte de depòsits i consignació del Jutjat, amb l'advertiment que no s'admetrà a tràmit cap recurs que no tinga el depòsit constituït, i tot això de conformitat amb la Llei Orgànica 1/2009, 3 de novembre.  
  
Esta és la sentència que pronuncie, mane i firme.»  
  
I atés que el demandat, Promociones Sociales Valencianas, SA (PROSOVAL), es troba en parador desconegut, s'expedix este edicte per a publicar-lo en el Diari Oficial de la Comunitat Valenciana, a fi que li valga de notificació en forma al demandat, de conformitat amb el que disposa l'article 497.2 de la Llei d'Enjudiciament Civil.  
   
València, 29 de maig de 2013.- La secretària judicial: Pilar Ferrando Mansanet.
Diari Oficial de la Generalitat Valenciana


Sumari del DOGV 7263, del 29-04-2014 (2014/3619)

Notificació de resolucions en matèria de protecció de menors. Expedient número IGM 88/2013 i NCS 715/2012.
----------------------------------------------------------------------------------------------------------

### Dades del document

Número de DOGV
:   7263

Data del DOGV
:   29-04-2014

Secció del DOGV
:   V. ANUNCIS - C) ALTRES ASSUMPTES

Número del document
:   2014/3619


Organisme emissor
:   Conselleria de Benestar Social

Tipus de document
:   Anunci

Notificació de resolucions en matèria de protecció de menors. Expedient número IGM 88/2013 i NCS 715/2012. [2014/3619]  
Atés que no s'han pogut practicar les notificacions personals a les persones interessades, dels distints actes administratius que s'indiquen continuació, se'n publica un extracte en el Diari Oficial de la Comunitat Valenciana, de conformitat amb el que disposa l'article 59.5 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, en relació amb l'article 61 d'este text legal.  
  
Perquè les persones interessades puguen tindre coneixement íntegre de l'acte i en quede constància podran comparéixer, en el termini de 10 dies, des de la publicació del present anunci en el DOCV, en la seu de la Direcció Territorial de Benestar Social, Secció de Protecció i Inserció de Menors, situada en Rambla Méndez Núñez, 41, d'Alacant, de 09.00 a 14.00 hores.  
  
Expedient número: IGM 88/2013.  
Persona interessada: María Vicenta Calabria Manchón.  
Últim domicili conegut: desconegut a Alacant.  
Resolució de la Direcció Territorial de Benestar Social d'Alacant, de data 8 d'abril de 2014, en la qual s'adopta l'acord següent: estimatòria de guarda i acolliment residencial en centre per un període de sis mesos de la menor A. I. M. C.  
  
Expedient número: NCS 715/2012.  
Persona interessada: Alfonso Núñez García.  
Últim domicili conegut: desconegut a Múrcia.  
Resolució de la Direcció Territorial de Benestar Social d'Alacant, de data 26 de març de 2014, en la qual s'adopta l'acord següent: cessament d'acolliment residencial en centre per ingrés en centre de reforma amb data 16 de març de 2014, mantenint la tutela del menor A. B. N. G.  
  
Contra les esmentades resolucions, els interessats podran interposar recurs davant de l'orde jurisdiccional civil, d'acord amb el que establixen els articles 779 i 780 de la Llei 1/2000, de 7 de gener, d'Enjudiciament Civil, i la disposició addicional tercera del Reglament de Mesures de Protecció Jurídica del Menor a la Comunitat Valenciana, aprovat pel Decret 93/2001, de 22 de maig, del Govern Valencià.  
  
Alacant, 10 d'abril de 2014.- El director territorial: Álvaro Prieto Seva.
Diari Oficial de la Generalitat Valenciana


Sumari del DOGV 7253, del 11-04-2014 (2014/3163)

Notificació de la resolució de l'expedient sancionador número TTES/040413/785-1 i altres (DR 09/2014).
------------------------------------------------------------------------------------------------------

### Dades del document

Número de DOGV
:   7253

Data del DOGV
:   11-04-2014

Secció del DOGV
:   V. ANUNCIS - C) ALTRES ASSUMPTES

Número del document
:   2014/3163


Organisme emissor
:   Conselleria d'Infraestructures, Territori i Medi Ambient

Tipus de document
:   Anunci

Notificació de la resolució de l'expedient sancionador número TTES/040413/785-1 i altres (DR 09/2014). [2014/3163]  
De conformitat amb el que disposen els articles 59.4 i 61 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú (BOE 285, 27.11.1992), la nova redacció del qual va ser aprovada per la Llei 4/1999, de 13 de gener, de modificació de la Llei 30/1992 (BOE 12, 14.01.1999), es fa pública notificació de la resolució dels expedients sancionadors que s'indiquen (DR 09/2014), instruïts pel Servici Territorial de Transports a les persones o entitats denunciades que a continuació s'indiquen, ja que s'ha intentat la notificació a l'últim domicili conegut i no s'ha pogut practicar.  
  
Els expedients es troben en el Servici Territorial de Transports i les persones interessades poden interposar un recurs d'alçada davant del secretari autonòmic d'Infraestructures i Transport, dins del termini d'un mes comptat des de l'endemà de la publicació d'este edicte en el Diari Oficial de la Comunitat Valenciana.  
Si transcorre el termini i no s'ha fet ús del dret d'interposar recurs, es tindran per fermes les resolucions.  
  
València, 27 de març de 2014.- La cap del Servici Territorial de Transports: Ana Martínez Llorca.
Diari Oficial de la Generalitat Valenciana


Sumari del DOGV 7307, del 01-07-2014 (2014/5853)

RESOLUCIÓ de 16 de juny de 2014, de la Conselleria d'Hisenda i Administració Pública, per la qual s'autoritza una transferència de crèdits entre capítols en el programa pressupostari 121.60, Sistemes d'Informació, de la Conselleria d'Hisenda i Administració Pública, per import de 96.590,90 euros. Expedientenúmero 06.007/14-051.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7307

Data del DOGV
:   01-07-2014

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2014/5853


Data del document
:   16-06-2014

Organisme emissor
:   Conselleria d'Hisenda i Administració Pública

Tipus de document
:   Resolució

Descriptors 

:   * Conselleria d'Hisenda i Administració Pública

RESOLUCIÓ de 16 de juny de 2014, de la Conselleria d'Hisenda i Administració Pública, per la qual s'autoritza una transferència de crèdits entre capítols en el programa pressupostari 121.60, Sistemes d'Informació, de la Conselleria d'Hisenda i Administració Pública, per import de 96.590,90 euros. Expedientenúmero 06.007/14-051. [2014/5853]  
Amb l'objectiu final de centralitzar i consolidar les infraestructures dels servicis de les tecnologies de la informació i les comunicacions (TIC) en la ciutat administrativa 9 d'Octubre, resulta necessari dotar la Unitat d'Atenció Tècnica del Centre de Processament de Dades Corporatives dels mitjans personals necessaris que permeten una monitorització i gestió ininterrompuda d'estes.  
Als efectes expressats, i d'acord amb el que preveu l'article 20 de la Llei 6/2013, de Pressupostos per a 2014, esta Conselleria d'Hisenda i Administració Pública adopta la següent resolució:  
  
Primer  
S'autoritza una minoració de crèdit en l'aplicació 19.39.67.506.59.3 per import de 96.590,90 euros.  
  
Segon  
S'autoritza l'increment del pressupost de gastos en l'aplicació 02.45.85.461.91.36 per import de 96.590,90 euros.  
  
València, 16 de juny de 2014.- El conseller d'Hisenda i Administració Pública: Juan Carlos Moragues Ferrer.
Diari Oficial de la Generalitat Valenciana


Sumari del DOGV 7396, del 05-11-2014 (2014/10134)

Notificació de diversos actes administratius, en relació amb expedients de foment d'ocupació. Expedient número EPIEXE/2011/84/03 i altres.
------------------------------------------------------------------------------------------------------------------------------------------

### Dades del document

Número de DOGV
:   7396

Data del DOGV
:   05-11-2014

Secció del DOGV
:   V. ANUNCIS - C) ALTRES ASSUMPTES

Número del document
:   2014/10990


Organisme emissor
:   Servei Valencià d'Ocupació i Formació

Tipus de document
:   Anunci

Notificació de diversos actes administratius, en relació amb expedients de foment d'ocupació. Expedient número EPIEXE/2011/84/03 i altres. [2014/10319]  
Per no haver-se pogut practicar la notificació de forma personal i directa als interessats, de l'acte administratiu que s'indica a continuació, se'n publica un extracte en el Diari Oficial de la Comunitat Valenciana, de conformitat amb allò que disposa l'article 61 de la Llei 30/1992, de Règim Jurídic de les Administracions Públiques i del Procediment Administratiu Comú, en relació amb l'article 59.5 del mateix text legal.   
  
Perquè l'interessat puga tindre coneixement íntegre de l'acte i en quede constància, podrà comparéixer en el termini de 10 dies des de la publicació del present anunci en el DOCV, en la Direcció Territorial d'Ocupació del Servef, sítia al carrer del Pintor Lorenzo Casanova, 6, quinta planta de dilluns a divendres, de 09.00 a 14.00 hores.  
Així mateix, es posa en coneixement dels interessats que contra les esmentades resolucions que esgoten la via administrativa, podrà interposar-se un recurs de reposició potestatiu en el termini d'un mes a partir de l'endemà a la recepció de la present notificació, o bé en el termini de dos mesos un recurs contenciós administratiu davant del Jutjat Contenciós Administratiu corresponent de la Comunitat Valenciana, d'acord amb el que establix els articles 8 i 46.1 de la Llei 29/1998, de 13 de juliol, reguladora de la Jurisdicció Contenciosa Administrativa, sense perjuí que puga interposar qualsevol altre recurs que considere convenient.  
  
  
Alacant, 30 d'octubre de 2014.- La cap del servici territorial de Foment d'Ocupació: M. Teresa García Maestre.
Diari Oficial de la Generalitat Valenciana


Sumari del DOGV 7197, del 22-01-2014 (2014/431)

Informació pública de la modificació puntual número 6 del pla general d'ordenació urbana.
-----------------------------------------------------------------------------------------

### Dades del document

Número de DOGV
:   7197

Data del DOGV
:   22-01-2014

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2014/431


Data del document
:   26-12-2013

Organisme emissor
:   Ajuntament de Vilafamés

Tipus de document
:   Anunci

Descriptors 

:   * Vilafamés
    * administració local
    * pla d'urbanisme

Informació pública de la modificació puntual número 6 del pla general d'ordenació urbana. [2014/431]  
El Ple de l'Ajuntament, en sessió de 26 de desembre de 2013 va acordar sotmetre a informació pública la modificació puntual número 6 del Pla General d'Ordenació Urbana de Vilafamés.  
De conformitat amb el que disposa l'article 83.2.a i 94 de la Llei 16/2005, de 30 de desembre, de la Generalitat, Urbanística Valenciana, s'obri un període d'informació pública per un termini d'un mes mitjançant edicte publicat al Diari Oficial de la Comunitat Valenciana i a un diari no oficial d'amplia difusió a la localitat.  
Dins d'aquest termini, qualsevol persona interesada podrà examinar el document tècnic de la modificació i l'expedient administratiu a les oficines municipales i, si és el cas, presentar-hi al·legacions.  
  
Vilafamés, 26 de desembre de 2013.- L'alcalde: José Fco. Pons Martínez.
Diari Oficial de la Generalitat Valenciana


Sumari del DOGV 7255, del 15-04-2014 (2014/3145)

RESOLUCIÓ de 31 de març de 2014, del conseller de Governació i Justícia, per a la concessió de distincions en matèria de protecció civil de la Generalitat. (J. S. A. E.)
-------------------------------------------------------------------------------------------------------------------------------------------------------------------------

### Dades del document

Número de DOGV
:   7255

Data del DOGV
:   15-04-2014

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2014/3145


Data del document
:   31-03-2014

Organisme emissor
:   Conselleria de Governació i Justícia

Tipus de document
:   Resolució

Descriptors 

:   * Conselleria de Governació i Justícia
    * distinció honorífica

RESOLUCIÓ de 31 de març de 2014, del conseller de Governació i Justícia, per a la concessió de distincions en matèria de protecció civil de la Generalitat. (J. S. A. E.) [2014/3145]  
En compliment del que establix el Decret 60/2009, de 30 d'abril, del Consell, pel qual es regula la concessió de distincions en matèria de protecció civil de la Generalitat, i seguint el procediment establit en els articles 2, 3 i 4 de l'Orde de 4 de novembre de 2009, de la Conselleria de Governació, després de la proposta de concessió de la distinció, efectuada per Salvador Martínez Castillo, com a coordinador cap de l'Agrupació de Voluntaris de Protecció Civil d'Alzira, resolc:  
  
  
Primer  
Concedir la distinció al mèrit de protecció civil (Medalla d'Or al Mèrit de Protecció Civil) a Juan Salvador Alias Escribano, per la seua labor en matèria de protecció civil i emergències.  
  
Segon  
En compliment del que establix l'article 6 de l'Orde de 4 de novembre de 2009, s'inscriurà la present distinció honorífica en el Registre de Distincions de la Generalitat en matèria de Protecció Civil, dependent de la Direcció General de Prevenció, Extinció d'Incendis i Emergències.  
  
  
València, 31 de març de 2014.- El conseller de Governació i Justícia: Serafín Castellano Gómez.